**РЕПУБЛИКА БЪЛГАРИЯ**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**КОМИСИЯ ПО БЮДЖЕТ И ФИНАНСИ**

**Относно:** Законопроект за изменение на Закона за данък върху добавената стойност, № 054-01-43, внесен от Красимир Ципов и група народни представители на 15 май 2020 г., приет на първо гласуване на 22 май 2020 г.

***Проект!***

***Второ гласуване***

**З А К О Н**

**за изменение на Закона за данък върху добавената стойност**

(обн., ДВ, бр. 63 от 2006 г.; изм. бр. 86, 105 и 108 от 2006 г.; Решение № 7 на Конституционния съд от 2007 г. – бр. 37 от 2007 г.; изм. бр. 41, 52 , 59, 108 и 113 от 2007 г., бр. 106 от 2008 г., бр. 12, 23, 74 и 95 от 2009 г., бр. 94 и 100 от 2010 г., бр. 19, 77 и 99 от 2011 г., бр. 54, 94 и 103 от 2012 г., бр. 23, 30, 68, 98, 101, 104 и 109 от 2013 г., бр. 1, 105 и 107 от 2014 г., бр. 41, 79, 94 и 95 от 2015 г., бр. 58, 60, 74, 88, 95 и 97 от 2016 г., бр. 85, 92, 96, 97 от 2017г., бр. 24, 65 и 98 от 2018 г., бр. 24, 33, 96, 100, 101 и 102 от 2019 г., бр. 14 и 18 от 2020 г.)

**Работната група подкрепя текста на вносителя и предлага следната редакция за наименованието на закона: „Закон за изменение и допълнение на Закона за данък върху добавената стойност“.**

**§** В чл. 66 ал. 2 се изменя така:

„(2) Ставката на данъка е 9 на сто за:

1. настаняване, предоставяно в хотели и подобни заведения, включително предоставянето на ваканционно настаняване и отдаване под наем на места за площадки за къмпинг или каравани;

2. доставка на книги на физически носители или извършвана по електронен път или и двете (включително учебници, познавателни книжки и учебни комплекти, детски книги с илюстрации, за рисуване или оцветяване, печатни или ръкописни нотни издания), различни от публикации, които са изцяло или основно предназначени за реклама, и различни от публикации, които са изцяло или основно съставени от видео съдържание или аудио музикално съдържание;

3. ресторантьорски и кетъринг услуги, които се състоят в доставка на приготвена или неприготвена храна; това не се прилага за ресторантьорски и кетъринг услуги, които се състоят в доставка на алкохолни напитки*.“*

***Предложение от н.п. Мустафа Карадайъ, н.п. Делян Пеевски и н.п. Йордан Цонев:***

1. *В чл. 66 ал. 2 се създават т. 4 и 5:*

*„4. Храни, подходящи за бебета или за малки деца по приложение № 4;*

*5. Бебешки пелени и подобни бебешки хигиенни артикули по приложение № 4."*

*2. Създава се приложение № 4, към чл. 66, ал. 2:*

*"1. Адаптирани бебешки млека и прахообразни каши за бебета или за малки деца, попадащи в Код 1901 10 00 по КН на ЕС;*

1. *Хомогенизирани зеленчукови пюрета за бебета или за малки деца, в съдове с нетно тегловно съдържание, непревишаващо 250 g, попадащи в Код 2005 1000 по КН на ЕС;*
2. *Хомогенизирани плодови пюрета за бебета или за малки деца, в съдове с нетно тегловно съдържание, непревишаващо 250 g, попадащи в Код 2005 1000, подпозиция 2007 10 по КН на ЕС;*
3. *Смесени хомогенизирани пюрета от месо, риби, зеленчуци, плодове или ядки, за бебета или за малки деца, в съдове с нетно тегловно съдържание, непревишаващо 250 g., попадащи в Код 2104 20 00 по КН на ЕС;*
4. *Бебешки пелени, попадащи в Код на 9619 00 81 по КН на ЕС.“*

**Работната група подкрепя по принцип предложението.**

***Предложение на н.п. Валери Симеонов, н.п. Христиан Митев и н.п. Валентин Касабов:***

*В § 1, в чл. 66, ал. 2 се създава нова т. 4:*

*„4. общи туристически услуги по смисъла на чл. 136, ал. 1 от Закона за данък върху добавената стойност.“*

**Работната група не подкрепя предложението.**

***Предложение на н.п. Мария Цветкова и н.п. Александър Сабанов:***

*Параграф единствен: В § 1, чл. 66, ал. 2, т. 3 придобива следната редакция:*

*„3. Ресторантьорски и кетъринг услуги с изключение на доставки на високоалкохолни акцизни спиртни напитки.“*

**Работната група не подкрепя предложението.**

***Предложение от н.п. Даниела Дариткова и група народни представители:***

*В § 1 се правят следните изменения и допълнения:*

*1. В чл. 66 се правят следните изменения и допълнения:*

1. *В ал. 1, т. 2 и 3 се изменят така:*

*„2. вноса на стоки на територията на страната, освен в случаите по ал. 2, т. 2;*

*3. облагаеми вътреобщностни придобивания, освен в случаите по ал. 2, т. 2.“*

*2. Алинея 2 се изменя така:*

*„(2) Ставката на данъка е 9 на сто за:*

*1. настаняване, предоставяно в хотели и подобни заведения, включително предоставянето на ваканционно настаняване и отдаване под наем на места за площадки за къмпинг или каравани;*

*2. доставка на книги на физически носители или извършвана по електронен път или и двете (включително учебници, познавателни книжки и учебни комплекти, детски книги с илюстрации, за рисуване или оцветяване, печатни или ръкописни нотни издания), различни от публикации, които са изцяло или основно предназначени за реклама, и различни от публикации, които са изцяло или основно съставени от видео съдържание или аудио музикално съдържание;*

*3. ресторантьорски и кетъринг услуги, които се състоят в доставка на приготвена или неприготвена храна; това не се прилага за ресторантьорски и кетъринг услуги, които се състоят в доставка на бира, вино и спиртни напитки.“*

*2. В § 1 от допълнителните разпоредби на Закона за данъка върху добавената стойност се правят следните допълнения:*

*а) В т. 62 след изр. първо се добавя ново изречение:*

*“Храни за човешка консумация са храни по смисъла на чл. 2 от Регламент  (ЕО) № 178/2002 на Европейския Парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните”*

*б) Създава се т. 98:*

*“98.  “ Бира по чл. 66, ал. 2, т. 3” е бира по смисъла на чл. 5 от Закона за акцизите и данъчните складове.”;*

*в) Създава се т. 99:*

*“99. “Вино по чл. 66, ал. 2, т. 3” е вино по смисъла на Закона за виното и спиртните напитки”;*

*г) Създава се т. 100*

*“100.  “Спиртни напитки по чл. 66, ал. 2, т. 3” са спиртните напитки по смисъла на чл. 121, ал. 3 от Закона за виното и спиртните напитки”.*

**Работната група подкрепя по принцип предложението.**

***Предложение от н.п. Корнелия Нинова и група народни представители:***

*В § 1 в новото съдържание на ал. 2 в т. 1 в началото се добавя „лекарствени продукти, включени в позитивния списък по чл. 262 от Закона за лекарствените продукти в хуманната медицина, които се заплащат със средства от бюджета на НЗОК, медицински изделия, диетични храни за специални медицински цели, месо, мляко, яйца, брашно и хранителни продукти от брашно, както и за“.*

**Работната група не подкрепя предложението.**

***Предложение на н.п. Валери Симеонов и група народни представители:***

*В**§ 1, в чл. 66, ал. 2, т. 3 се изменя така:*

*„3. ресторантьорски и кетъринг услуги, с изключение на доставка на високоалкохолни акцизни спиртни напитки."*

**Работната група не подкрепя предложението.**

***Предложение на н.п. …………., направено по реда на чл. 83, ал. 5, т. 2 от ПОДНС:***

*В чл. 66 се правят следните допълнения:*

*1. В ал. 1, т. 2 и 3 след думите „ал. 2 т. 2“ се добавя „4 и 5“.*

*2. В ал. 2, т. 3 накрая се добавя „включително в случаите по чл. 128“.*

**Работната група подкрепя предложението.**

**Работната група подкрепя по принцип текста на вносителя и предлага следната редакция на § 1:**

**§ 1. В чл. 66 се правят следните изменения и допълнения:**

**1. В ал. 1 т. 2 и 3 накрая се добавя „освен в случаите по ал. 2, т. 2, 4 и 5“.**

**2. Алинея 2 се изменя така:**

**„(2) Ставката на данъка е 9 на сто за:**

**1. настаняване, предоставяно в хотели и подобни заведения, включително предоставянето на ваканционно настаняване и отдаване под наем на места за площадки за къмпинг или каравани;**

**2. доставка на книги на физически носители или извършвана по електронен път или и двете (включително учебници, познавателни книжки и учебни комплекти, детски книги с илюстрации, за рисуване или оцветяване, печатни или ръкописни нотни издания), различни от публикации, които са изцяло или основно предназначени за реклама, и различни от публикации, които са изцяло или основно съставени от видео съдържание или аудио музикално съдържание;**

**3. ресторантьорски и кетъринг услуги, които се състоят в доставка на приготвена или неприготвена храна; това не се прилага за ресторантьорски и кетъринг услуги, които се състоят в доставка на бира, вино и спиртни напитки, включително в случаите по чл. 128;**

**4. храни, подходящи за бебета или за малки деца по приложение № 4;**

**5. бебешки пелени и подобни бебешки хигиенни артикули по приложение № 4."**

**Работната група предлага да се създадат нови § 2 и 3:**

**§ 2. В § 1 от допълнителните разпоредби се правят следните допълнения:**

**1. В т. 62 се създава ново изречение второ: “Храни за човешка консумация са храни по смисъла на чл. 2 от Регламент  (ЕО) № 178/2002 на Европейския Парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните”, а досегашното изречение второ става изречение трето.**

**2. Създават се т. 98, 99 и 100:**

**“98.  “Бира по чл. 66, ал. 2, т. 3” е бира по смисъла на чл. 5 от Закона за акцизите и данъчните складове.**

**99. “Вино по чл. 66, ал. 2, т. 3” е вино по смисъла на Закона за виното и спиртните напитки.**

**100.  “Спиртни напитки по чл. 66, ал. 2, т. 3” са спиртните напитки по смисъла на чл. 121, ал. 3 от Закона за виното и спиртните напитки.“**

**§ 3. Създава се приложение № 4 към чл. 66, ал. 2, т. 4 и 5: „Приложение № 4 към чл. 66, ал. 2, т. 4 и 5**

**1. Адаптирани бебешки млека и прахообразни каши за бебета или за малки деца, попадащи в Код 1901 10 00 по КН на ЕС.**

**2. Хомогенизирани зеленчукови пюрета за бебета или за малки деца в съдове с нетно тегловно съдържание, непревишаващо 250 g, попадащи в Код 2005 10 00 по КН на ЕС.**

**3. Хомогенизирани плодови пюрета за бебета или за малки деца в съдове с нетно тегловно съдържание, непревишаващо 250 g, попадащи в подпозиция 2007 10 по КН на ЕС.**

**4. Смесени хомогенизирани пюрета от месо, риби, зеленчуци, плодове или ядки за бебета или за малки деца в съдове с нетно тегловно съдържание, непревишаващо 250 g., попадащи в Код 2104 20 00 по КН на ЕС.**

**5. Бебешки пелени, попадащи в Код на 9619 00 81 по КН на ЕС.“**

**ЗАКЛЮЧИТЕЛНИ РАЗПОРЕДБИ**

**Работната група подкрепя текста на вносителя за наименованието на подразделението.**

**§**  Разпоредбата на чл. 66, ал. 2, т. 2 и 3 се прилага от 1 юли 2020 г. до 31 декември 2021 г.

***Предложение от н.п. Милко Недялков:***

*В Заключителните разпоредби, § 2, изразът „2 и“ отпада.*

**Работната група не подкрепя предложението.**

***Предложение на н.п. …………., направено по реда на чл. 83, ал. 5, т.2 от ПОДНС:***

*Параграф 2 се изменя така:*

*§ 2. Разпоредбите на § 1, т. 1 и т. 2 относно ал. 2, т. 2, 3, 4 и 5, § 2, т. 2 и § 3 се прилагат от 1 юли 2020 г. до 31 декември 2021 г.*

**Работната група подкрепя предложението.**

**Работната група подкрепя по принцип текста на вносителя и предлага следната редакция на § 2, който става § 4:**

**§ 4. Разпоредбите на § 1, т. 1 и т. 2 относно ал. 2, т. 2, 3, 4 и 5, § 2, т. 2 и § 3 се прилагат от 1 юли 2020 г. до 31 декември 2021 г.**

**§ 3.** В Закона за бюджета на държавното обществено осигуряване за 2020 г. (обн., ДВ, бр. 99 от 2019 г., изм., бр. 34 от 2020 г.) в приложение № 1 към чл. 9, т. 1 ред 60 се изменя така:

„

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  | **Хотелиерство; Ресторантьорство;** |  |  |  |  |  |  |  |  |  |
|  | 1 | **55,56,** 79 | **Туристическа агентска и операторска** |  |  |  |  |  |  |  |  |  |
|  | І | **дейност; други лейиостп, свързани с** |  |  |  |  |  |  |  |  |  |
| **60** |  |  | **пътувания и** **резервации** | **1266** | **1090** | 8**800** | **800** | ***800*** | **800** | **800** | **800** | **800** |

“

***Предложение на н.п. Даниела Дариткова и група народни представители:***

*Параграф 3 от заключителните разпоредби се изменя така:*

*„§ 3. В Закона за бюджета на държавното обществено осигуряване за 2020 г. (обн. ДВ, бр. 99 от 2019 г., изм. ДВ, бр. 34 от 2020 г.) се правят следните изменения и допълнения:*

*1. В приложение № 1 към чл. 9, т. 1:*

*а) в ред 60, колона 3 числата „55, 56“ се заличават, а в колона 4 думите „Хотелиерство; Ресторантьорство“ се заличават;*

*б) създава се ред 60а:*

*„*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *60а* | *I* | *55, 56* | *Хотелиерство;*  *Ресторантьорство* | *1266* | *1090* | *800* | *800* | *800* | *800* | *800* | *800* | *610* |

*„*

*2. В преходните и заключителните разпоредби се създава § 6а:*

*„§ 6а. През 2020 г. средства от фонд "Безработица" на държавното обществено осигуряване могат да се разходват и за мерки, свързани със заетостта, по ред и условия, определени от Министерския съвет.“*

**Работната група подкрепя предложението.**

**Работната група подкрепя по принцип текста на вносителя и предлага следната редакция на § 3, който става § 5:**

**§ 5. В Закона за бюджета на държавното обществено осигуряване за 2020 г. (обн. ДВ, бр. 99 от 2019 г., изм. ДВ, бр. 34 от 2020 г.) се правят следните изменения и допълнения:**

**1. В преходните и заключителните разпоредби се създава § 6а:**

**„§ 6а. През 2020 г. средства от фонд "Безработица" на държавното обществено осигуряване може да се разходват и за мерки, свързани със заетостта, при условия и по ред, определени от Министерския съвет.“**

**2. В приложение № 1 към чл. 9, т. 1:**

**а) в ред 60, колона 3 числата „55, 56“ се заличават, а в колона 4 думите „Хотелиерство; Ресторантьорство“ се заличават;**

**б) създава се ред 60а:**

**„**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **60а** | **I** | **55, 56** | **Хотелиерство;**  **Ресторантьорство** | **1266** | **1090** | **800** | **800** | **800** | **800** | **800** | **800** | **610** |

**„**

**§ 4.** В Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (обн., ДВ, бр. 28 от 2020 г.; изм., бр. 34, 38 и 44 от 2020 г.) се създават чл. 27 - 34:

„Чл. 27. (1) На лекари и медицински специалисти в лечебните заведения, независимо от формата на собственост, и на служители на регионалните здравни инспекции, центровете за спешна медицинска помощ, Националния център по заразни и паразитни болести, Министерството на вътрешните работи, Министерството на отбраната, Агенцията за социално подпомагане и Националното тол управление, които пряко осъществяват дейности, свързани с борба и превенция на разпространението на COVID-19, се осигуряват ваучери за настаняване с номинална стойност 210 лв.

(2) Ваучерите по ал. 1 може да се ползват еднократносамо от вписаните в тях лица за заплащане на почивка с продължителност не по-малко от 7 дни в обекти на дружествата, в които едноличен собственик на капитала е Националния осигурителен институт, в болници за рехабилитация и балнеолечебни центрове, собственост на държавата, и в почивните бази на министерствата и ведомствата - по списък, приет от Министерския съвет.

(3) Лицата, които имат право да получат ваучери за настаняване по ал. 1, се определят съответно от министъра на здравеопазването, министъра на труда и социалната политика, министъра на вътрешните работи, министъра на регионалното развитие и благоустройството и министъра на отбраната или оправомощени от тях лица.

(4) Стойността на ваучерите не се облага с данъци и върху нея не се дължат задължителни осигурителни вноски.

Чл. 28. (1) Ваучерите за настаняване се отпечатват от Министерството на туризма по предварителна заявка и се издават от министъра на здравеопазването, министъра на труда и социалната политика, министъра на вътрешните работи, министъра на регионалното развитие и благоустройството и министъра на отбраната или оправомощени от тях лица.

(2) Отпечатването на ваучерите по ал. 1 се извършва по реда на Наредбата за условията и реда за отпечатване и контрол върху ценни книжа (обн., ДВ, бр. 101 от 1994 г.; изм., бр. 38 от 1995 г., бр. 73 от 1998 г., бр. 8 от 2001 г., бр. 54 от 2008 г. и бр. 22 от 2011 г., бр. 60 от 2015 г., бр. 66 от 2018 г. и бр. 27 от 2019 г.).

Чл. 29. (1) Ваучерът за настаняване задължително съдържа:

1. серия и номер, които позволяват неговото индивидуализиране и проследяване;

2. данни за издателя на ваучера;

3. трите имена на получателя;

4. номинална стойност на ваучера за настаняване (изразена цифром и словом), определена в левове;

5. срок на валидност на ваучера за настаняване;

6. изрична забрана за ползване на ваучера не по предназначение;

7. изрична забрана за връщане на остатък до номиналната стойност на предоставения ваучер;

8. най-малко два способа за защита;

9. име, подпис и печат на издателя.

(2) Реквизитите по ал. 1, т. 2, 3 и 9 се вписват от издателя.

Чл. 30. (1) Лицата, които са получили ваучери за настаняване, може да ги ползват за настаняване в обектите, определени по реда на чл. 27, ал. 2, в срок до 30 ноември 2021 г.

(2) Обектите, които са приели ваучерите за настаняване, имат право на възстановяване на стойността на приетите ваучери с подаване на искане в срок не по-късно от 20 декември 2021 г. до съответния издател.

(3) Стойността на ваучерите за настаняване се възстановява на лицата, които са ги приели, чрез бюджетите на Министерството на здравеопазването, Министерството на труда и социалната политика, Министерството на вътрешните работи, Министерството на регионалното развитие и благоустройството и Министерството на отбраната.

Чл. 31. (1) На лице, което използва не по предназначение ваучер за настаняване, се налага глоба от 500 до 1000 лв., съответно имуществена санкция от 2000 до 5000 лв.

(2) Актовете за нарушения по ал. 1 се съставят от длъжностните лица, оправомощени от министъра на туризма, на които е възложено да извършват проверките. Наказателните постановления се издават от министъра на туризма или от оправомощени от него длъжностни лица.

Чл. 32. (1) За възстановяване на сумата по приети ваучери за настаняване се подава искане до съответното министерство – издател, по образец, утвърден от министъра на финансите. Искането се подава до 10-то число на месеца, следващ месеца на използване на ваучерите за настаняване. Към искането се прилагат и приетите ваучери.

(2) За предаването на ваучерите по ал. 1 се съставя приемо-предавателен протокол по образец, утвърден от министъра на финансите.

(3) Не се приемат ваучери за настаняване с нарушена цялост и с повредени защити.

(4) С протокола по ал. 2 не се удостоверява автентичността на предадените ваучери за настаняване.

Чл. 33. (1) Министерството на туризма удостоверява автентичността на получените ваучери за настаняване по ред и начин, определени със заповед на министъра на туризма.

(2) След извършване на проверката за автентичност ваучерите за настаняване се съхраняват при издателите.

Чл. 34. (1) В случаите на установяване на неистински или подправени ваучери стойността на неистинските или подправени ваучери не се възстановява.

(2) Когато се установи, че неправомерно е възстановена стойност по ваучери за настаняване или по неистински или подправени ваучери, същата се възстановява от обектите заедно със законната лихва от датата на получаването на стойността до датата на възстановяването й по сметка на издателя.“

***Предложение на н.п. Светлана Ангелова и н.п. Мария Илиева:***

*В § 4 от заключителните разпоредби се правят следните изменения и допълнение:*

*а) досегашният текст, с който се създават чл. 27-34 става т.1;*

*б) създава се т.2:*

*„2. В преходните и заключителните разпоредби се създава § 27а:*

*„ § 27а. През 2020 г. срокът по чл. 54м от Кодекса за социално осигуряване за служебно преизчисляване на паричните обезщетения за временна неработоспособност, трудоустрояване, бременност и раждане и при осиновяване на дете до 5-годишна възраст на самоосигуряващите се лица по чл. 4, ал. 3, т. 1, 2 и 4 от Кодекса за социално осигуряване се удължава до 30 септември.“*

**Работната група подкрепя по принцип предложението.**

***Предложение от н.п. Даниела Дариткова и група народни представители:***

*Параграф 4 се изменя така:*

*„§ 4. В Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (обн., ДВ, бр. 28 от 2020 г.; изм., бр. 34, 38 и 44 от 2020 г.) се създава чл. 27:*

***“****Чл. 27. (1)**На лекари, медицински специалисти, специализанти и други лица, извършващи помощни дейности в лечебните заведения за болнична помощ, на служители на регионалните здравни инспекции, центровете за спешна медицинска помощ, Националния център по заразни и паразитни болести, Агенцията за социално подпомагане, Агенцията по заетостта и Националното тол управление и на служители от системата на Министерството на вътрешните работи, които пряко осъществяват дейности, свързани с борба и превенция на разпространението на COVID-19/предотвратяване на разпространението на COVID-19/, се предоставя помощ за ползване на основни туристически услуги на стойност 210 лв. при спазване на законодателството в областта на държавните помощи.*

*(2) Помощта по ал. 1 се ползва еднократно в срок до 30 ноември 2021 г., не се включва в облагаемия доход на лицето и за нея не се дължат данъци и задължителни осигурителни вноски.*

*(3) Изплащането на помощта се извършва чрез бюджетите на Министерството на здравеопазването, Министерството на труда и социалната политика, Министерството на вътрешните работи, Министерството на регионалното развитие и благоустройството и Министерството на отбраната.*

*(4) Ръководителите на бюджетните организации по ал. 3 или оправомощени от тях длъжностни лица определят правоимащите лица по ал. 1 и издават заповеди на всяко правоимащо лице за еднократно изплащане на помощта.*

*(5) Заповедите по ал. 4 за правоимащите лица от лечебните заведения за болнична помощ по ал. 1, които не са бюджетни организации, се издават от министъра на здравеопазването по предложение на ръководителите на лечебните заведения.*

*(6) Помощта по ал. 1 се ползва еднократно в места за настаняване през времето на отпуск за не по-малко от 7 нощувки, като с предимство са обекти на дружествата, в които едноличен собственик на капитала е Националния осигурителен институт, болници за рехабилитация и балнеолечебни центрове, собственост на държавата, и почивните станции на министерствата и ведомствата - по списък, приет от Министерския съвет.*

*(7) Заповедите по ал. 4 и ал. 5 се подпечатват в местата за настаняване, които издават на името на правоимащото лице фактура и извлечение от Единната система за туристическа информация с данни за настаняването. Документите по изречение първо се предоставят на органа, издал заповедта.*

*(8) Помощта по ал. 1 се изплаща след представяне на документите по ал. 7, като се допуска и авансово плащане. Помощта за правоимащите лица от лечебните заведения за болнична помощ по ал. 1, които не са бюджетни организации се изплаща от съответните лечебни заведения от предоставени средства от бюджета на Министерството на здравеопазването.*

*(9) Условията и редът за ползването на помощта в местата за настаняване се определят от министъра на туризма.*

*(10) Неправомерно ползвана помощ се възстановява от лицето, включително чрез удържане от възнаграждението му.“*

**Работната група подкрепя по принцип предложението.**

***Предложение от н.п. Светлана Ангелова:***

*В § 4 от Заключителните разпоредби да се създаде точка със следното съдържание:*

*„Създава се чл. 12а:*

*„Чл. 12а. (1) На семействата, чиито деца са записани в осми клас на държавно или общинско училище за учебната 2020/2021 година, дирекция „Социално подпомагане" отпуска еднократна помощ за покриване част от разходите в началото на учебната година, когато децата живеят постоянно в страната и не са настанени за отглеждане извън семейството по реда на чл. 26 от Закона за закрила на детето.*

1. *Помощта по ал. 1 се отпуска на семейства по чл. 3, т. 2, 3 и 5 от Закона за семейни помощи за деца, при условие че средномесечният доход на член от семейството за предходните 12 месеца е по-нисък или равен на 450 лева.*
2. *При определяне на дохода на член от семейството по ал. 2 се прилагат § 1, т. 1 и 2 от Допълнителните разпоредби на Закона за семейни помощи за деца, като лицата, които кандидатстват за помощта, декларират писмено съгласието си за извършване на служебна проверка на доходите им от дирекция „Социално подпомагане".*
3. *При условията на ал. 1 помощта се предоставя независимо от дохода на семейството за:*

*1. деца с трайни увреждания съгласно § 1, т. 6 от Допълнителните разпоредби на Закона за семейни помощи за деца;*

*2. деца с един жив родител съгласно § 1, т. 9 от Допълнителните разпоредби на Закона за семейни помощи за деца;*

*3.  деца, настанени в семейства на роднини и близки и приемни семейства по реда на чл. 26 от Закона за закрила на детето.*

*(5) Помощта по ал. 1 се изплаща на два пъти, като 50 на сто от нейния размер се изплаща след влизане в сила на заповедта за отпускането й, а остатъкът се изплаща в началото на втория учебен срок на учебната 2020/2021 година, ако детето продължава да посещава училище.*

*(6) Помощта по ал. 1 се възстановява, ако през учебната 2020/2021 година:*

*1. ученикът не постъпи в училище, освен ако това е невъзможно поради здравословното му състояние;*

*2. ученикът не продължи обучението си през втория учебен срок до завършване на осми клас, освен ако това е невъзможно поради здравословното му състояние;*

*3. ученикът е допуснал в рамките на един месец от учебната година отсъствия от 5 учебни часа, за които няма уважителни причини, определени по реда на Закона за предучилищното и училищното образование.*

1. *В случаите по ал. 6 директорът на дирекция „Социално подпомагане" издава мотивирана заповед за възстановяване на получената помощ заедно със законната лихва.*
2. *Правото на помощта по ал. 1 се погасява след един месец от началото на учебната 2020/2021 година, а вземането за отпуснатата помощ се погасява в срок три месеца, считано от края на месеца, в който заповедта за отпускането й е влязла в сила.*
3. *Размерът и редът за отпускането и изплащането на помощта по ал. 1 се определят с постановление на Министерския съвет по предложение на министъра на труда и социалната политика."*

**Работната група подкрепя предложението.**

***Предложение на н.п. Валери Симеонов и група народни представители:***

*В § 4. се правят следните изменения и допълнения:*

*1. Член 27 се изменя така:*

*„Чл. 27. (1) На лекари и медицински специалисти в лечебните заведения, независимо от формата на собственост, на служители на регионалните здравни инспекции, центровете за спешна медицинска помощ, Националният център за заразни и паразитни болести, Националният център по трансфузионна хематология, Регионалните центрове по трансфузионна хематология, както и служителите от Районните здравноосигурителни каси, които са командировани в Регионалните здравни инспекции, здравните медиатори по чл. 29, ал. 2 от Закона за здравето, както и на служителите от Министерството на вътрешните работи, Министерството на отбраната, Агенцията за социално подпомагане и Националното тол управление, които извършват или са извършвали действия по предотвратяване, лечение или ограничаване на разпространението на COVID - 19 се осигурява помощ за ползване на основни туристически услуги за вътрешен туризъм на стойност 210 лв.*

1. *Правоимащите лица по ал. 1, се определят със заповед издадена съответно от министъра на здравеопазването, министъра на труда и социалната политика, министъра на вътрешните работи, министъра на регионалното развитие и благоустройството и министъра на отбраната или оправомощени от тях лица.*
2. *Помощта по ал. 1 се ползва еднократно в срок до 30 ноември 2021 г. през времето на отпуск на лицето за не по-малко от 7 нощувки с предимство в обекти на дружествата, в които едноличен собственик на капитала е Националния осигурителен институт, болници за рехабилитация и балнеолечебни центрове, собственост на държавата, и почивните станции на министерствата и ведомствата - по списък, приет от Министерския съвет. Освен в изброените обекти помощта по ал. 1 се ползва и в други категоризирани и регистрирани места за настаняване.*
3. *Помощта по ал. 1 се изплаща чрез бюджетите на съответните министерства, не се включва в облагаемия доход на лицето и за нея не се дължат данъци и задължителни осигурителни вноски.*
4. *Работодателят, съответно органът по назначаването изплаща авансово помощта по ал. 1 преди ползването й въз основа на издадена заповед.*

*(6) След ползване на помощта заповедта по ал. 5 се заверява,подпечатва и датира от служебно лице в обектите или местата за настаняване. На правоимащото лице се издава разходооправдателен документ за извършеното плащане и заверено извлечение от регистъра за настаняване. Правоимащото лице предоставя на органа, изплатил помощта, документите по изречение първо и второ в 7-дневен срок от завръщането на работа.*

*(7) При нарушение на ал. 6 помощта се възстановява от лицето, включително чрез удържане от възнаграждението му.*

**Работната група подкрепя по принцип предложението.**

**Работната група подкрепя по принцип текста на вносителя и предлага следната редакция на § 4, който става § 6:**

**§ 6. В Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (обн., ДВ, бр. 28 от 2020 г.; изм., бр. 34, 38 и 44 от 2020 г.) се правят следните допълнения:**

**1. Създава се чл. 12а:**

**„Чл. 12а. (1) На семействата, чиито деца са записани в осми клас на държавно или общинско училище за учебната 2020/2021 г., дирекция „Социално подпомагане" отпуска еднократна помощ за покриване част от разходите в началото на учебната година, когато децата живеят постоянно в страната и не са настанени за отглеждане извън семейството по реда на чл. 26 от Закона за закрила на детето.**

**(2) Помощта по ал. 1 се отпуска на семейства по чл. 3, т. 2, 3 и 5 от Закона за семейни помощи за деца, при условие че средномесечният доход на член от семейството за предходните 12 месеца е по-нисък или равен на 450 лв.**

**(3) При определяне на дохода на член от семейството по ал. 2 се прилагат § 1, т. 1 и 2 от допълнителните разпоредби на Закона за семейни помощи за деца, като лицата, които кандидатстват за помощта, декларират писмено съгласието си за извършване на служебна проверка на доходите им от дирекция „Социално подпомагане".**

**(4) При условията на ал. 1 помощта се предоставя независимо от дохода на семейството за:**

**1. деца с трайни увреждания съгласно § 1, т. 6 от допълнителните разпоредби на Закона за семейни помощи за деца;**

**2. деца с един жив родител съгласно § 1, т. 9 от допълнителните разпоредби на Закона за семейни помощи за деца;**

**3.  деца, настанени в семейства на роднини и/или близки и приемни семейства по реда на чл. 26 от Закона за закрила на детето.**

**(5) Помощта по ал. 1 се изплаща на два пъти, като 50 на сто от нейния размер се изплаща след влизането в сила на заповедта за отпускането й, а остатъкът се изплаща в началото на втория учебен срок на учебната 2020/2021 г., ако детето продължава да посещава училище.**

**(6) Помощта по ал. 1 се възстановява, ако през учебната 2020/2021 г.:**

**1. ученикът не постъпи в училище, освен ако това е невъзможно поради здравословното му състояние;**

**2. ученикът не продължи обучението си през втория учебен срок до завършване на осми клас, освен ако това е невъзможно поради здравословното му състояние;**

**3. ученикът е допуснал в рамките на един месец от учебната година отсъствия от 5 учебни часа, за които няма уважителни причини, определени по реда на Закона за предучилищното и училищното образование.**

**(7) В случаите по ал. 6 директорът на дирекция „Социално подпомагане" издава мотивирана заповед за възстановяване на получената помощ заедно със законната лихва.**

**(8) Правото на помощта по ал. 1 се погасява след изтичането на един месец от началото на учебната 2020/2021 г., а вземането за отпуснатата помощ се погасява след изтичането на три месеца, считано от края на месеца, в който заповедта за отпускането й е влязла в сила.**

**(9) Размерът и редът за отпускането и изплащането на помощта по ал. 1 се определят с постановление на Министерския съвет по предложение на министъра на труда и социалната политика."**

**2. Създава се чл. 27:**

**“Чл. 27. (1) На лекари, медицински и немедицински специалисти, специализанти и други лица, извършващи помощни дейности в лечебните заведения за болнична помощ, на служители на регионалните здравни инспекции, центровете за спешна медицинска помощ и Националния център по заразни и паразитни болести, на служители от системата на Министерството на труда и социалната политика и от системата на Министерството на вътрешните работи и на служители от Националното тол управление, които пряко са осъществявали или осъществяват дейности, свързани с лечението, предотвратяване на разпространението и/или преодоляване на последиците от COVID - 19, се предоставя помощ за ползване на основни туристически услуги за вътрешен туризъм на стойност 210 лв.**

**(2) Помощта по ал. 1 се ползва еднократно в срок до 30 ноември 2021 г. през времето на отпуск на лицето за не по-малко от 7 нощувки в обекти или категоризирани или регистрирани места за настаняване, като с предимство са обектите на дружествата, в които едноличен собственик на капитала е Националният осигурителен институт, болници за рехабилитация и балнеолечебни центрове, собственост на държавата, и почивните станции на министерствата и ведомствата - по списък, приет от Министерския съвет. При ползване на помощта в болниците за рехабилитация по смисъла на Закона за лечебните заведения не трябва да се затруднява достъпът на пациенти до медицинска помощ. Член 3, ал. 4 от Закона за лечебните заведения не се прилага.**

**(3) Помощта по ал. 1 се изплаща чрез бюджетите на Министерството на здравеопазването, Министерството на труда и социалната политика, Министерството на вътрешните работи, Министерството на регионалното развитие и благоустройството и Министерството на отбраната. Помощта не се включва в облагаемия доход на лицето и за нея не се дължат данъци и задължителни осигурителни вноски.**

**(4) Министърът на здравеопазването, министърът на труда и социалната политика, министърът на вътрешните работи и министърът на регионалното развитие и благоустройството или оправомощени от тях длъжностни лица писмено определят кръга на правоимащите лица по ал. 1 и издават заповеди на всяко правоимащо лице за еднократно изплащане на помощта.**

**(5) Министърът на здравеопазването или оправомощено от него длъжностно лице определя кръга на правоимащите лица по ал. 1 за лечебните заведения за болнична помощ. Заповедите по ал. 4 се издават от министъра на здравеопазването или оправомощено от него длъжностно лице по предложение на ръководителите на лечебните заведения.**

**(6) Работодателят, съответно органът по назначаването изплаща авансово помощта по ал. 1 в 14 - дневен срок преди ползването й въз основа на издадената заповед. Помощта за правоимащите лица от лечебните заведения за болнична помощ по ал. 1, които не са бюджетни организации, се изплаща от съответните лечебни заведения от предоставени средства от бюджета на Министерството на здравеопазването.**

**(7) След ползване на помощта заповедите по ал. 4 и 5 се заверяват, подпечатват и датират от служебно лице в обектите или местата за настаняване по ал. 2. На правоимащото лице се издава разходооправдателен документ за извършеното плащане и заверено извлечение от регистъра за настаняване. Правоимащото лице предоставя на органа, изплатил помощта по ал. 6, документите по изречение първо и второ в 7-дневен срок от завръщането, но не по-късно от един месец от ползването на помощта.**

**(8) При нарушение на ал. 2 и 7 помощта се възстановява от лицето, включително чрез удържане от възнаграждението му.**

**(9) Условията и редът за ползването на помощта в обектите и местата за настаняване по ал. 2 се определят от министъра на туризма.“**

**3. В преходните и заключителните разпоредби се създава § 27а:**

**„§ 27а. През 2020 г. срокът по чл. 54м от Кодекса за социално осигуряване за служебно преизчисляване на паричните обезщетения за временна неработоспособност, трудоустрояване, бременност и раждане и при осиновяване на дете до 5-годишна възраст на самоосигуряващите се лица по чл. 4, ал. 3, т. 1, 2 и 4 от Кодекса за социално осигуряване се удължава до 30 септември.“**

**§ 5.** Законът влиза в сила от 1 юли 2020 г.

**Работната група подкрепя текста на вносителя за § 5, който става § 7.**

**ПРЕДСЕДАТЕЛ НА**

**КОМИСИЯТА**

**ПО БЮДЖЕТ И ФИНАНСИ:**

**МЕНДА СТОЯНОВА**